Moti-broers weke later steeds vermis | Maroela Media
Moti-broers weke later steeds vermis
Daar is nog geen nuwe inligting oor die Moti-broers van Polokwane wat byna drie weke gelede op pad skool toe ontvoer is nie. Intussen het die jongste broer Sondag sy sewende verjaardag gevier.
Zia (15), Alaan (13), Zayyad (11) en Zidan (6) was op 20 Oktober van hul huis in Nirvana op pad na die Curro-Heuwelkruin- private skool toe hul motor gekaap en hulle ontvoer is. Hul pa, Naazim, is 'n gesiene sakeman in die stad.
Terwyl die polisie in hierdie stadium nie enige nuwe inligting oor die saak kan verskaf nie, stroom pleidooie en gebede in op sosiale media vir die seuns se veilige terugkeer.
'n #MotiBrothers-veldtog is Sondag op Facebook en Twitter begin nadat dit aan die lig gekom het dat Zidan op dié dag verjaar het.
Die vier seuns is toe uit die BMW en by die Mercedes ingedwing en die bestuurder is agtergelaat.
Die polisie het vroeër 'n beroep op die publiek gedoen dat enigiemand met inligting wat kan help om die kinders op te spoor, die ondersoekbeampte, kapt. Ntlane Rasedile, by 082 565 8566 bel of die Stop Misdaadnommer by 08600 10111 skakel.
Kgwadi bedank as vise-kanselier van NWU
Dit is n ontsettende tragedie. Ons kan net bid vir die ouers
My hart breek in stukke vir hierdie gesin.
Hulle vertel ons nie alles nie ek dink hulle onderhandel nog agter die skerm oor die bedrag. Wat ek nie kan verstaan nie is hoekom al 4 ? Hartseer dat kinders uitgebeit word vir geld !
Ek dink die SAPD weet waar hulle is, maar se niks nie.
Ai ek hoop hierdie kinders is veilig, waar ookal hul hulself bevind.
Ek hoop hul profiele is gedeel wereld wyd sou human trafficing die rol speel.
Ek dink aan die arme ouers wat ook net wag en hoop op n veilige terugkoms van hul seuns. Jul is in my gebede.